S-941/2020

Mál þetta, sem dómtekið var 9. júní s. l., höfðaði lögreglustjórinn á höfuðborgarsvæðinu með ákæru 7. apríl 2020 á hendur V-kk-þgf B-kk-þgf, kt. 000000- 0000, [...], fyrir eftirtalin hegningar-, umferðar- og vopnalagabrot;

1.

„

Umferðarlagabrot með því að hafa, þriðjudaginn 22. janúar 2019, ekið bifreiðinni [...] suður Kringlumýrarbraut í Reykjavík án gildra ökuréttinda og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 115 ng/ml og MDMA 250 ng/ml) uns lögregla stöðvaði aksturinn við N1 á Kringlumýrarbraut.

Telst þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Mál 007- 2019- 3785

2.

M eð því að hafa, miðvikudaginn 12. júní 2019, ekið bifreiðinni [...] vestur Sæbraut í Reykjavík án gildra ökuréttinda og óhæfur til að stjórna henni örugglega vegna áhrifa ávana-og fíkniefna (í blóði mældist amfetamín 330 ng/ml) uns lögregla stöðvaði aksturinn við Borgartún 39.

T elst þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Mál 007- 2019- 36212

3.

Hylmingu og vopnalagabrot með því að hafa á tímabilinu 29. desember 2018 til 19. júní 2019 tekið við afsöguðum 22 cal. riffli (eintaksnúmer 24355) og tveimur skothylkjum sem stolið hafði verið að [...] í Kópavogi og ákærða hlaut að vera ljóst að aflað hefði verið með 2 refsiverðum hætti. Ákærði hafði munina í vörslum sínum, án leyfis lögreglustjóra, allt til 19. júní 2019 er þeim var framvísað af fyrrum unnustu hans í íbúð að Hlynssölum 5 í Kópavogi þar sem þeir voru geymdir.

Telst þetta varða við 1. mgr. 254. gr. almennra hegningarlaga nr. 19/1940 og 12. gr. og 38. gr., sbr. 1. mgr. 36. gr. vopnalaga nr. 16/1998.

Mál nr. 007- 2019- 37913

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019. Þá er krafist upptöku á skotvopni og skotfærum sem frá er greint í 3. tl. ákæru, samkvæmt 1. mgr. 37. gr. vopnalaga nr. 16/1998.“

Sama dag var einnig dómtekið mál sem lögreglustjórinn á höfuðborgarsvæðinu höfðaði með svohljóðandi ákæru 21. apríl 2020 á hendur ákærða fyrir;

„áfengis-, fíkniefna og vopnalagabrot með því að hafa, laugardaginn 3. mars 2018, við Sléttahraun 29 í Hafnarfirði, haft í vörslum sínum í sölu- og dreifingarskyni tvo lítra af heimagerðu áfengi (landa) með 36% etanól styrkleika, 256,58 gaf amfetamíni og 3 stk ecstasy töflur (MDMA) sem ákærði geymdi í bakpoka í bifreiðinni TG- 639 og í umrætt sinn haft í vörslum sínum, án skotvopnaleyfis, loftskammbyssu sem jafnframt reyndist óskráð.

Telst þetta varða við 5. mgr. 19. gr., sbr. 1. mgr. 27. gr., áfengislaga nr. 75/1998, 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum og 12. gr., sbr. 1. mgr. 36. gr. vopnalaga nr. 16/1998.

Þess er krafist að ákærði verði dæmdur til refsingar og til greiðslu alls sakarkostnaðar. Þá er krafist upptöku á tveimur lítrum af heimagerðu áfengi, 256,58 gaf amfetamíni, 3 ecstasy töflum, 510,63 gaf óþekktu hvítu efni, 8 töflum af lyfinu Risolid, 27 töflum af lyfinu Imovane og loftskammbyssu samkvæmt heimild í 1. mgr. 28. gr. áfengislaga nr. 75/1998, 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum, 3. mgr. 49. gr. lyfjalaga nr. 93/1994 og 1. mgr. 37. gr. vopnalaga nr. 16/1998.“

Bæði málin voru þingfest 4. júní 2020. Samkvæmt heimild í 1. mgr. 169. gr. laga nr. 88/2008 um meðferð sakamála ákvað dómari að málin skyldu sameinuð og þau dæmd sem eitt mál undir málsnúmerinu S- 941/2020. Ákærði viðurkenndi skýlaust öll brot sín fyrir dómi og féllst á upptökukröfu ákæruvaldsins. Þar sem dómari taldi ekki ástæðu til að draga í efa að játning ákærða væri sannleikanum samkvæm var ákveðið að fara með málin að hætti 164. gr. laga nr. 3

88/2008, og látið nægja að skírskota til ákæru um málsatvik, sbr. 4. mgr. 183. gr. sömu laga. Krefst ákærði vægustu refsingar sem lög leyfa.

II

Í ljósi skýlausrar játningar ákærða telst sannað að hann hafi gerst sekur um þá háttsemi sem hann er sakaður um í áðurgreindum ákærum og eru brot hans þar réttilega heimfærð til refsiákvæða.

Ákærði er fæddur í [...] og hefur samkvæmt framlögðu sakavottorði þrívegis gengist undir viðurlög vegna brota á umferðarlögum, lögum um ávana- og fíkniefni og vopnalögum. Þann 20. nóvember 2019 var honum með tveimur sáttum hjá lögreglustjóranum á höfuðborgarsvæðinu gert að greiða samanlagt 568.000 krónur í sekt, annars vegar vegna brota á vopnalögum og lögum um ávana- og fíkniefni, en hins vegar vegna brota á umferðarlögum, lögum um ávana og fíkniefni og vopnalögum. Með síðari sáttinni var hann jafnframt sviptur ökurétti í 12 mánuði frá 20. nóvember 2019.

Brot þau sem ákærði er nú sakfelldur fyrir voru öll framin fyrir áðurnefndar viðurlagaákvarðanir. Ber því að dæma honum hegningarauka við þá refsingu sem honum var þar gerð, sbr. 78. gr. almennra hegningarlaga nr. 19/1940. Með vísan til þess, sbr. og 77. gr. sömu laga, en jafnframt að teknu tilliti til þess að ákærði játaði skýlaust brot sín og kvaðst nú hafa snúið lífi sínu til betri vegar, ákveðst hæfileg refsing hans fangelsi í fjóra mánuði, sem rétt þykir þó í ljósi atvika og sakaferils ákærða að skilorðsbinda svo sem í dómsorði greinir. Ákærða verður einnig gert að greiða 400.000 krónur í sekt til ríkissjóðs og komi 24 daga fangelsi í stað sektarinnar verði hún ekki greidd innan fjögurra vikna frá birtingu dómsins. Með vísan til 101. gr. umferðarlaga nr. 77/2019 verður ákærði jafnframt sviptur ökurétti í 12 mánuði frá 20. nóvember 2020. Þá verður í samræmi við tilvitnuð ákvæði í ákærum orðið við kröfum ákæruvaldsins um upptöku á skotvopni og skotfærum, sbr. 3. tl. ákæru 7. apríl 2020, tveimur lítrum af heimagerðu áfengi, 256,58 gaf amfetamíni, 3 ecstasy töflum, 510,63 gaf óþekktu hvítu efni, 8 töflum af lyfinu Risolid, 27 töflum af lyfinu Imovane og loftskammbyssu, sbr. ákæru 21. apríl 2020. Loks verður ákærði, með vísan til 1. mgr. 235. gr. laga nr. 88/2008 um meðferð sakamála, dæmdur til greiðslu sakarkostnaðar lögreglu, samtals 210.852 krónur.

I-kk-nf E-kk-nf héraðsdómari kvað upp dóminn.

Dómsorð:

Ákærði, V-kk-nf B-kk-nf, sæti fangelsi í fjóra mánuði, en fresta skal fullnustu refsingarinnar og hún falla niður að liðnum tveimur árum frá uppsögu dómsins, haldi ákærði almennt skilorð 57. gr. almennra hegningarlaga nr. 19/1940.

4

Ákærði greiði 400.000 krónur í sekt í ríkissjóð innan fjögurra vikna frá birtingu dóms þessa, en sæti ella fangelsi í 24 daga.

Ákærði er sviptur ökurétti í 12 mánuði frá 20. nóvember 2020.

Upptækt er gert í ríkissjóð skotvopn og skotfæri, tveir lítraraf heimagerðu áfengi, 256,58 gaf amfetamíni, 3 ecstasy töflur, 510,63 gaf óþekktu hvítu efni, 8 töflur af lyfinu Risolid, 27 töflu raf lyfinu Imovane og loftskammbyssa.

Ákærði greiði 210.852 krónur í sakarkostnað.

I-kk-nf E-kk-nf